[{"text_idx": "#000007", "text": "Nafarroako irakasle funtzionarioen lanpostuak hautatzeari eta betetzeari buruzko foru legearen zirriborroak xede hau du: irakasleen talde bat sortzea, atzerriko hizkuntzaren eskakizuna dutenak, eta Nafarroako Administrazio Publikoaren mendean baizik ez daudenak; gainerako irakasle funtzionarioak estatuaren mendekoak dira. Beraz, eginkizun berdinak eta lan-eskubide desberdinak dituzten bi irakasle mota sortuko dituzte."}, {"text_idx": "#000008", "text": "Hori da Nafarroako administrazioak eta, bereziki, Hezkuntza Departamentuak hogei urtez egindako plangintza negargarriaren ondorioa. Horrenbestez, saiatu dira egiten LEP berezi eta berariazko bat, irakasleen kidegoetara sartzeko eta espezialitate berriak eskuratzeko erregelamendua onesten duen otsailaren 23ko 276/2007 Errege Dekretuarekin talka egiten duena."}, {"text_idx": "#000009", "text": "Arras kezkatzen gaitu erabat baztertzailea den foru lege berri honen bidez egonkortze plazetara iristen diren funtzionarioek izan dezaketen ziurgabetasun juridikoak; izan ere, baldintza gisa, Nafarroako eta Estatuko hizkuntza ofizialen gainetik egonen den atzerriko hizkuntzaren titulazioa eskatuko du, eta hori, noski, Konstituzioaren aurkakoa izan daiteke."}, {"text_idx": "#000010", "text": "Sindikatu garen aldetik, urte asko daramatzagu Hezkuntza Departamentuari eskatzen egiturazko lanpostu guztiak egonkortzeko eta Europako Zuzentaraua betetzeko, bitartekotasuna % 8tik beherakoa izan dadin, hori baita Nafarroako irakaskuntza publikoari benetako kalitatea emateko modua. Hala ere, uste dugu egonkortze hori ezin dela nolanahi gauzatu, gainerako irakasle funtzionarioen araudiak kontuan hartu gabe eta, orobat, gehituz langileen egonkortzea zailtzen duten baldintzak."}, {"text_idx": "#000011", "text": "Horregatik, sindikatu sinatzaileok eskatzen diogu Hezkuntza Departamentuari egiazko negoziazio bat bideratzea hezkuntza publikoko irakasle guztiak egonkortzeko, eta aipatutako lege proiektua Parlamentuko izapidetik kentzea."}, {"text_idx": "#000012", "text": "Irakasle guztiak egonkortu! Ziurgabetasun juridikorik ez!"}, {"text_idx": "#000014", "text": "Hautesleen behin-behineko errolda \u2013 Irakaskuntza-sektorea (funtz/ordezko) eta lan- legepeko kolektiboakLangile publikoen lan baldintzen aldeEPE 2022-2023Zibersteilas 15: Lekualdatze-lehiaketa, EPEak, egonkortzeko oposizioak...Angel Miguel irundarraren etxegabetze judizialari stop!Fiskaltzak 36 hilabeteko espetxe-zigorra eta 9.000 euroko isuna eskatu diete bi antimilitaristari, Bilboko gobernu militarra \u00aberaisteagatik\u00bbSan Fermines 78 Gogoan! Lau urte eta lehenengo eguna bezalaHaurreskolak Partzuergoko baremazio/birbaremazio eta izen emateaHeziketa Berezia EPE HitzaldiakSteilasberri 6: Nafarroako mahai sektoriala \u2013 Murrizketak, betetzeko zailak diren lanpostuetan"}]